Nyeste Skilderie af Kiøbenhavn, 1808-05-03
Den her ommældte Generallieutenant og Gouverneur v. Steensen (hvis Døbenavn er: Georg Christopher) blev fød Aar 1736 paa Herregaarden Aunsberg, to Mile sønden for Viborg, i Lysgaard Herred, Aarhuus Stift i Nørre Jylland. Samme komplette Hovedgaard eiede og beboede Hans Fader, Commerce-Raad Steen Jørgensen, som i eet Ægteskab avlede, og der paa Gaarden opfødte – foruden Ham - følgende Børn: 1) Etats-Raad Steen de Steensen, som i næsten 40 Aar eiede og beboede bemældte Aunsberg, blev adled i Betragtning af Hans virksomme Bestræbelser ved Ahlbedens Opdyrkelse, og døde barnløs 1797. 2) Jnstits-Raad Ramus Steensen (thi samtlige Sødskende optoge Navnet Steensen, som Familie Navn). Han døde – ligeledes uden at efterlade sig LivsArvinger – som Landsdommer i Nørre-Jylland og Byefoged i Thisted i Thye. 3) Christian Broderus Steensen, ugift - død paa Aunsberg, som afskediged Cornet, nogle og fyrretive Aar gammel. 4) Agnete Birgithe Steensen, gift med Pastor Friis paa Fanøe. Død. 5) Marie Elisabeth Steensen, gift med Commerce-Raad Elling i Viborg. Død. 6) Anne Steensen, gift med Pastor Hans Curts i Darum, Ribe Stift, og ved Ham Moder til Christine Marie Curts, Præsten N. Blichers Hustru i Randlev. Madame Curts lever endnu, omtrent 80 Aar gammel. 7) Else Cathrine Steensen, gift med den grundige, exemplariske og almindeligen elskede at tidligen hiemvandrede Provst: Anders Leyring i Grønbek, Lysgaard Herred. Hun lever endnu - henved 80 Aar gammel. 8) N. N., gift med den, for en Deel Aar siden hendøde Sognepræst Gyberg i Linaae, EiernHerred, Aarhuus Stift – død. Af disse 9 leve altsaa kun 3 Sødskende nemlig: Gouverneuren i Neisse og to Præste Enker her i Jylland. Forfatteren af dette har følgende blographiske Omstændigheder ved Hielp af det nøie Venskab, han i en 16 Aar pleiede med vor berømte Helts: S. C. Steensens ældste Broder; EtatsRaad Steen de Steensen, som i en 40 Aar vedligeholdte kiærlig og fortroelig Brevvexling med sin her omhandlede Broder. Sytten Aar gammel tog vor G. C. Steensen med megen Berømmelse første Examen ved det Kiøbenhavnske Universitet. Næste Aar tog Han Philosophicum – og atter efter et Aars Forløb juridisk Attestats - begge Deele med bedste Karakterer. J sit første og tivende Aar reiste Han udenlands med hans Hiertesven: vor udødelige Thyge Rothe, og tilligemed Ham studerede et Aars Tid i Göttingen, for at udvide sine philosophiske og juridiske Kundskaber. J samme Tid begav det sig, at Friderich den Store holdte Revne over en Afdeling af den Preussiske Armee – et langt fra de Hannoverske Grændser. Vor Steensen reiste did med flere Studentere fra Göttingen. Den hele vide Strækning vrimlede af Tilskuere. Steensen havde et udmærked lyst og godt og meget lovende Aasyn. Han var høy, rank og særdeles vel skabt. Friderichs Falkesyn udmærkede ham blandt Mængden. Strax lod Kongen een af sine Gen. Adjutantere ride hen til Steensen. Gen. Adj. Kongen lader spørge. Hvo Deer: St. "Mit Navn er Steensen. Jeg er Dansk Student, og dyrker i denne Tid mine Studeringer ved Universitetet i Göttingen." Gen. Adj. Kunde De ikke faae Sind til, at træde i Kongelig Preussisk Tieneste." St. "Saa pludseligen kan jeg ei forlade min ordentlige Studeringsvei. - Derved blev det altsaa den Gang.